Von de ganze Dichter wolla mr gar net ofanga. Des liegt uns Schwoba halt em Blut. Gut, 's gibt au allmächtige Grasdaggel onder ons, des muss mr zugeba (beim Autofahra merkt mr des emmer). Aber 's Ländle isch an Quell der Freide. Gut, fabriziert hot des onser Herrgettle - aber mir hen was draus gmacht! Wunderbare Autobahna mitta durch  die scheenschte Landschafta, wo mr mit'em Daimler durchbrettra ko, des hot net jeder. Net so schee jedafalls. On wenn i bloß an's Essa denk: Wer hot d'Schpätzla erfonda? On d'Knepfla? Zwiebelroschtbrota? Linsa mit Seitawirschtla? Do ko doch koiner mithalta. Aber gar koiner.